b'\n_START_ARTICLE_\nGaeltacht\n_START_PARAGRAPH_\nGaeltacht (/\xc9\xa1e\xc9\xaalt\xc9\x99xt /; irski izgovor: [\xc9\xa1e\xcb\x90l\xcc\xaa\xcb\xa0t\xcc\xaa\xcb\xa0\xc9\x99xt\xcc\xaa\xcb\xa0]; mno\xc5\xbeina Gaeltachta\xc3\xad) je irska beseda, ki ozna\xc4\x8duje irsko govore\xc4\x8da obmo\xc4\x8dja. Gaeltacht se nana\xc5\xa1a na vsa okro\xc5\xbeja, za katera vlada priznava, da v njih prevladuje irski jezik ali je jezik doma.  Meje so vklju\xc4\x8devale visok odstotek angle\xc5\xa1kih govorcev. ki so pri\xc5\xa1li ob britanski kolonizaciji._NEWLINE_Okro\xc5\xbeja so bila prvi\xc4\x8d uradno priznana v 1920-ih letih, v zgodnjih letih Irske svobodne dr\xc5\xbeave po gelskem o\xc5\xbeivljanju kot delu vladne politike za obnovitev irskega jezika._NEWLINE_Zdaj ugotavljajo, da je jezik ogro\xc5\xbeen. Raziskave, objavljene leta 2015, so pokazale, da je od 155 volilnih enot samo 21 ob\xc4\x8din, v katerih ir\xc5\xa1\xc4\x8dino vsak dan govorita dve tretjini ali ve\xc4\x8d prebivalstva. Nekateri akademiki \xc5\xa1tejejo dve tretjini kot osnovo za pre\xc5\xbeivetje jezika.\n_START_SECTION_\nUprava\n_START_PARAGRAPH_\nMinistrstvo za zadeve skupnosti, pode\xc5\xbeelje in irsko govore\xc4\x8da obmo\xc4\x8dja je odgovorno za splo\xc5\xa1no politiko irske vlade glede teh obmo\xc4\x8dij in nadzoruje delo organa \xc3\x9adar\xc3\xa1s na Gaeltachta in drugih organov. RT\xc3\x89 Raidi\xc3\xb3 na Gaeltachta je radijska postaja Raidi\xc3\xb3 Teilif\xc3\xads \xc3\x89ireann (RT\xc3\x89), namenjena tem obmo\xc4\x8djem in irskim govorcem. TG4 je televizijska postaja, ki je osredoto\xc4\x8dena na uveljavljanje irskega jezika in ima sede\xc5\xbe v grofiji Galway Gaeltacht._NEWLINE_Marca 2005 je minister za zadeve skupnosti, pode\xc5\xbeelja in zveze irsko govore\xc4\x8dih obmo\xc4\x8dij Eamon \xc3\x93 Cu\xc3\xadv napovedal, da bo irska vlada za\xc4\x8dela navajati imena mest na teh obmo\xc4\x8djih v ir\xc5\xa1\xc4\x8dini kot uradna imena in odstranila imena v angle\xc5\xa1kem jeziku. To je bilo storjeno v skladu z odredbo, izdano v skladu z Zakonom o uradnih jezikih.\n_START_SECTION_\nDemografija\n_START_PARAGRAPH_\nPo popisu leta 2006 v Republiki Irski je bilo 91.862 prebivalcev na irsko govore\xc4\x8dih obmo\xc4\x8djih , pribli\xc5\xbeno 2,1\xc2\xa0% od 4.239.848 prebivalcev dr\xc5\xbeave, najve\xc4\x8d irskih govorcev je v zahodnih grofijah Donegal, Mayo, Galway in Kerry. Manj jih je v grofijah Cork in Waterford na jugu in Meath na vzhodu. Zadnji popis leta 2016 ka\xc5\xbee, da je na irsko govore\xc4\x8dih obmo\xc4\x8djih 96.090 prebivalcev, kar je za 4,5\xc2\xa0% ve\xc4\x8d kot leta 2006._NEWLINE_Z irsko govore\xc4\x8dih okro\xc5\xbeij so se v preteklosti mno\xc5\xbei\xc4\x8dno izseljevali . Bili so na robu otoka, imeli vedno manj \xc5\xbeeleznic in cest ter slab\xc5\xa1a zemlji\xc5\xa1\xc4\x8da za kmetovanje. Drugi vplivi so bili prihodi neirsko govore\xc4\x8dih dru\xc5\xbein, obrobna vloga irskega jezika v izobra\xc5\xbeevalnem sistemu in splo\xc5\xa1ni pritisk angle\xc5\xa1ko govore\xc4\x8de skupnosti. Ni dokazov, da so obdobja sorazmerne blaginje bistveno izbolj\xc5\xa1ale polo\xc5\xbeaj jezika.\n_START_SECTION_\nSeverna Irska\n_START_PARAGRAPH_\nLeta 2001 je britanska vlada ratificirala Evropsko listino o regionalnih ali manj\xc5\xa1inskih jezikih. Ir\xc5\xa1\xc4\x8dina (na Severnem Irskem) je bila dolo\xc4\x8dena v III. delu listine, tako da je stanje  primerljivo z  vali\xc5\xbeanskim jezikom in \xc5\xa1kotsko gel\xc5\xa1\xc4\x8dino. To je vklju\xc4\x8devalo obveznosti, povezane z izobra\xc5\xbeevanjem, prevajanjem predpisov, sodelovanjem z javnimi oblastmi, uporabo vpisnih imen, dostopom do medijev, podporo kulturnim dejavnostim in drugimi zadevami. Skladnost z obveznostmi dr\xc5\xbeave redno ocenjuje odbor strokovnjakov Sveta Evrope.\n_START_SECTION_\nIrski kolid\xc5\xbei\n_START_PARAGRAPH_\nIrski kolid\xc5\xbei imajo tritedenske poletne te\xc4\x8daje v irskem jeziku, ki \xc5\xa1tudentom omogo\xc4\x8dajo, da se v celoti vklju\xc4\x8dijo v jezik. Obiskujejo pouk in sodelujejo pri \xc5\xa1tevilnih razli\xc4\x8dnih dejavnostih igre, glasbe, umetnosti in \xc5\xa1porta. Je ve\xc4\x8d razli\xc4\x8dnih irskih \xc5\xa1ol za \xc5\xa1tudente, ki se odlo\xc4\x8dijo o izboru. Mnoge \xc5\xa1ole, ki zagotavljajo \xc5\xa1tevilne dejavnosti in dogodke za mlade v irskem jeziku, so znane ali se usmerijo v posamezno podro\xc4\x8dje. Na primer Col\xc3\xa1iste Lurgan je splo\xc5\xa1no znan po uveljavljanju irskega jezika s pomo\xc4\x8djo glasbe, Col\xc3\xa1iste Aod\xc3\xa1in je usmerjen v vodni \xc5\xa1port in ekipne igre, druge \xc5\xa1ole v atletiko itd._NEWLINE_Ministrstvo za \xc5\xa1olstvo tako kot pri obi\xc4\x8dajnih \xc5\xa1olah postavlja zahteve za oddelke in usposobljenost, ki jo zahtevajo u\xc4\x8ditelji. Nekateri te\xc4\x8daji so na kolid\xc5\xbeih, drugi zagotavljajo bivanje z dru\xc5\xbeinami gostiteljicami na irsko govore\xc4\x8dih obmo\xc4\x8djih, kot so Ros Muc v Galwayu in R\xc3\xa1th Cairn v Meathu, Teileann in Rann na Feirste v grofiji Donegal, ki prejemajo navodila od bean an t\xc3\xad ali irsko govore\xc4\x8dega doma\xc4\x8dina. Znane irske \xc5\xa1ole so: Lurgan, Spleodar, Colaiste Sheosaimh in Uisce.'